Ciconiarum Rufus iste conditor
"Ciconiarum Rufus iste conditor" incipit epigramma seu carmen populare de "Rufo" aliquo, ganeone sive gastronomo, ciconiarum coquo, qui Munatio Planco fratrique Plotio Planco quodammodo supereminuerit et suffragio Romanorum reiectus sit. Carmen a Porphyrione grammatico citatur: Ciconiarum Rufus iste conditor hic est duobus elegantior Plancis, suffragiorum puncta non tulit septem: ciconiarum populus ultus est mortem. Proponitur "Rufum" eundem ac Nasidienum Rufum hospitem illius cenae quae in Horatii Satira 2.8 enarratur, sed apud alios eundem ac C. Sempronium Rufum esse.